b'\n_START_ARTICLE_\nChicago XXVI: Live in Concert\n_START_SECTION_\nOzadje\n_START_PARAGRAPH_\nAlbum vsebuje predvsem najve\xc4\x8dje hite skupine in tri nove studijske posnetke, med njimi tudi\xc2\xa0\xc2\xbb(Your Love Keeps Lifting Me) Higher and Higher\xc2\xab, pri kateri je glavni vokal prispeval Michael McDonald._NEWLINE_Chicago XXVI: Live in Concert je iz\xc5\xa1el pri zalo\xc5\xbebi Chicago Records in postal prvi novi album skupine po albumu Take Me Back to Chicago, ki se ni uvrstil na lestvice. Zalo\xc5\xbeba je kmalu po izdaji prenehala z delovanjem._NEWLINE_Sprejem poslu\xc5\xa1alcev, ki so kupili album je bil me\xc5\xa1an. \xc5\xa0tevilni so cenili, da je takratna zasedba kon\xc4\x8dno izdala uraden album v \xc5\xbeivo, drugi so prav tako cenili dejstvo, da so bili posnetki narejeni z moderno tehniko, kar je prispevalo k modernej\xc5\xa1emu zvoku. Skupina je bila pohvaljena tudi za \xc4\x8diste nastope, v primerjavi s slab\xc5\xa1imi nastopi na starej\xc5\xa1ih posnetkih._NEWLINE_Tar\xc4\x8da kritik je bilo pogosto McDonaldovo sodelovanje na albumu, ko je skupina imela ve\xc4\x8d solo pevcev. Nekaj kritik je prejelo tudi studijsko nasnemavanje vokalov in trobil k \xc5\xbeivim posnetkom. Reakcije nad izborom skladb so bile me\xc5\xa1ane. Nekateri so kritizitali pomanjkanje skladb iz obdobja po letu 1984, drugi pa so opozorili, da posnetki, izbrani za album, niso bili zelo druga\xc4\x8dni od drugih \xc5\xbeivih posnetkov, ki jih je skupina komercialno prodajala v 90. letih._NEWLINE_Ne glede na kritike, ostaja Chicago XXVI popularen zbirateljski album, predvsem zaradi svoje relativne obskurnosti v primerjavi z drugimi albumi skupine.'